آمریکا پرزیدنتی دونالد ترامپ، ساوونما ناظیرلیگی (پنتاگون)'نین آفریقا بیرلیگی سوما‌لی میسیونو (AMISOM) ایچینده الشباب تشکیلاتینا قارشی هاوا سالدیریسی تشکیل ائدیلمه‌سی مسئولیتی وئردی.
پنتاگون سؤزچوسو سرهنگ جف دیویس یازیلی آچیقلاماسیندا، سؤز موضوعسو حاکمیت‌دن، آمریکانین بؤلگه‌سل اورتاق‌لارینی دستکلمه ایستراتژیسی چرچیوه‌سینده سوما‌لی امنیت گوجلرینی الشبابا قارشی دستکلمه یاناشماسی ایله اوست-اوسته دوشدوگونو ایفاده ائتدی.
دیویس بون‌لاری قید ائتدی:
"سوما‌لی و آمیسوم گوجلری الشبابتان تورپاق آلا‌راق اهمیت‌لی بیر باشاری الده ائتمیش وضعیتده و آمریکانین علاوه کمکی ایسه الشباب اوزرینه تضییق قورماقلا بیرلیکده عملیات ائدرکن موتتفیکلریمیزین امنیتینی ده تامین ائتمیش اولا‌جاق."
دیویس، سوما‌لی حکومتی‌نین یانیندا اولان آمریکانین سؤز موضوعسو علاوه دستگی‌نین، الشبابین اعتبارلی بؤلگه‌لر میدانا گتیرمه‌سینی مانع تؤرده‌جگینی قید ائتدی.
کئچن هفته پنتاگوندا ژورنالیست‌لره قیمتلندیرمه‌لرده اولان آمریکا آفریقا گوجلری (AFRICOM) قوموتانی ژنرال توماس والدهوس، الشبابلا موباریزه ائتمک و سوما‌لی‌ده آجلیق کیمی اینسانی بحران‌لارین یاشاندیغی بؤلگه‌لره نقلیاتی تاامین ائتمک آدینا آغ ائودن سوما‌لی‌دکی نیشان قایدا‌لاری‌نین یوموشادیلماسینی طلب ائتدیک‌لرینی آچیقلامیشدی.
